**AVTOBUSNIM PREVOZNIKOM, KI OPRAVLJAJO OBČASNE PREVOZE**

**POTNIKOV V MEDNARODNEM CESTNEM PROMETU**

Številka: 010-133/2022/37

Datum: 19. 2. 2024

Zadeva: Avtobusne dovolilnice in potniške spremnice za opravljanje občasnih prevozov potnikov v mednarodnem cestnem prometu

Seznanjamo vas s postopkom za pridobitev avtobusnih dovolilnic in potniških spremnic:

**1.) DOVOLILNICE**

Dovolilnice se uporabljajo izključno za vstop praznega avtobusa v državo gostiteljico z namenom pripeljati potnike v Republiko Slovenijo. Za pridobitev dovolilnic je potrebno izpolniti vlogo, ki se nahaja v prilogi. Vloga mora biti popolna (podpisana in žigosana). Ker je število dovolilnic za posamezno državo omejeno z letnim kontingentom, dovolilnico lahko pridobi prevoznik, ki izkaže interes. Pred pridobitvijo se mora prevoznik pri pristojni osebi na Ministrstvu za infrastrukturo informirati o možnem številu izdanih dovolilnic.

Dovolilnice za tekoče leto so veljavne do 31. januarja naslednjega koledarskega leta.

Pred vsakim dvigom dovolilnic je potrebno predhodno opraviti plačilo upravne takse, ki znaša:

**taksa za vlogo: 4,50 EUR in**

**taksa za vsako izdano dovolilnico: 4,50 EUR**

Taksa za vlogo se plačuje na račun: SI56 **0110 0100 0315 637**

**referenca: 11 24309-7111002-24 (zadnji dve številki označujeta tekoče leto)**

Taksa za vsako izdano dovolilnico se plačuje na račun: SI56 **0110 0100 0345 513**

**referenca: 11 24309-7111207-24 (zadnji dve številki označujeta tekoče leto)**

Kot dokazilo o vplačilu dovolilnic se šteje kopija obrazca univerzalnega plačilnega naloga (obrazec UPN) ali izpisek iz spletne strani elektronske banke ali katerikoli drug dokument, iz katerega je razvidno plačilo. Izpolnjeno vlogo in dokazilo o vplačilu se pošlje na e-mail **(**[**mzi.busprevozi@gov.si**](mailto:mzi.busprevozi@gov.si)**),** ob osebnem prevzemu se potrdilo o plačilu predloži uradni osebi ministrstva.

**Dovolilnice ministrstvo pošlje po pošti** na uradni naslov prevoznika. Osebni prevzem je možen **samo po predhodnem naročilu**, in sicer v času uradnih ur (ponedeljek, sreda in petek od 9. do 12. ure, ter v sredo od 14. do 16. ure). Odgovorna oseba podjetja lahko za dvig dovolilnic pisno pooblasti drugo polnoletno osebo.

**2.) POTNIŠKE SPREMNICE**

Količina potniških spremnic ni omejena, potrebno je opraviti predhodno plačilo za poljubno število spremnic, ki znaša:

* **Zvezek potniških spremnic EVROPSKA SKUPNOST: 41,73 EUR**
* **Knjižica potniških spremnic INTERBUS: 41,73 EUR**

Veljavnost potniških spremnic ni omejena.

Račun za plačevanje potniških spremnic je: **SI56 0110 0100 0621 284**

**referenca: 11 24309-7141009-24 (zadnji dve številki označujeta tekoče leto)**

Kot dokazilo o vplačilu potniških spremnic se šteje kopija obrazca univerzalnega plačilnega naloga (obrazec UPN) ali izpisek iz spletne strani elektronske banke ali izvod blagajniškega prejemka (E 661) ali katerikoli drug dokument iz katerega je razvidno plačilo. Dokazilo o vplačilu se pošlje na e-mail **(**[**mzi.busprevozi@gov.si**](mailto:mzi.busprevozi@gov.si)**),** ob osebnem prevzemu se potrdilo o plačilu predloži uradni osebi ministrstva.

**Potniške spremnice ministrstvo pošlje po pošti** na uradni naslov prevoznika. Osebni prevzem je **možen samo po predhodnem naročilu**, in sicer v času uradnih ur (ponedeljek, sreda in petek od 9. do 12. ure, ter v sredo od 14. do 16. ure). Odgovorna oseba podjetja lahko za dvig dovolilnic pisno pooblasti drugo polnoletno osebo.

1. **) NAČIN PLAČEVANJA LISTIN**

Dovolilnice in potniške spremnice lahko plačate preko banke (v poslovalnici ali preko elektronske banke).

1. **) POŠILJANJE IN PREVZEM LISTIN**

**Dovolilnice in potniške spremnice ministrstvo pošlje po pošti,** na uradni naslov prevoznika. Možen je tudi osebni prevzem na sedežu Ministrstva za infrastrukturo, Tržaška cesta 19, 1000 Ljubljana, in sicer v času uradnih ur (ponedeljek, sreda in petek od 9. do 12. ure, ter v sredo od 14. do 16. ure). **Za osebni prevzem se je potrebno predhodno naročiti**. Ob osebnem prevzemu listin je potrebno uradni osebi predložiti dokazilo o vplačilu listin, v primeru prevzema dovolilnic pa še popolno vlogo in pisno pooblastilo s strani odgovorne osebe vložnika (prevoznika), če se bodo listine osebno vročale drugi osebi.

**5.) KONTAKTI**

Za vse ostale informacije v zvezi z izdajo navedenih listin lahko pošljete elektronsko sporočilo na e-mail [mzi.busprevozi@gov.si](mailto:mzi.busprevozi@gov.si) ali pokličete preko centrale ministrstva na 01 478 8000.

Pripravila;

Tanja Kocjančič

vodja Sektorja za cestni promet

mag. Andreja Knez

generalna direktorica

Priloga - Vloga za izdajo avtobusnih dovolilnic za opravljanje občasnih prevozov potnikov v mednarodnem cestnem prometu

**Vložnik:**

**(avtobusni prevoznik oz. njegov**

**pooblaščeni zastopnik)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Ime, naziv)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(Naslov)**

**\_\_ \_\_ \_\_ \_\_ \_\_ \_\_ \_\_**

**(Matična številka)**

**\_\_ \_\_ \_\_ \_\_ \_\_ \_\_ \_\_ \_\_**

**(Davčna številka)**

**REPUBLIKA SLOVENIJA**

**MINISTRSTVO ZA INFRASTRUKTURO**

**Tržaška cesta 19**

**1000 LJUBLJANA**

**VLOGA ZA IZDAJO AVTOBUSNIH DOVOLILNIC ZA OPRAVLJANJE OBČASNIH PREVOZOV POTNIKOV V MEDNARODNEM CESTNEM PROMETU**

Prosimo, da nam v skladu z Zakonom o prevozih v cestnem prometu, dodelite naslednje število avtobusnih dovolilnic za občasne prevoze potnikov v naslednje države:

|  |  |  |
| --- | --- | --- |
| **DRŽAVA** | **NAZIV DOVOLILNICE** | **ŠTEVILO** |
| ALBANIJA | OBČASNI PREVOZI - vstop prazen |  |
| BELORUSIJA | OBČASNI PREVOZI - vstop prazen |  |
| KOSOVO | OBČASNI PREVOZI - vstop prazen |  |
| MAKEDONIJA | OBČASNI PREVOZI - vstop prazen |  |
| MAROKO | OBČASNI PREVOZI - vstop prazen |  |
| MOLDAVIJA | OBČASNI PREVOZI - vstop prazen |  |
| RUSIJA | OBČASNI PREVOZI - vstop prazen |  |
| RUSIJA | OBČASNI PREVOZI - tretje države |  |
| SRBIJA | OBČASNI PREVOZI - vstop prazen |  |
| TURČIJA | OBČASNI PREVOZI - vstop prazen |  |
| UKRAJINA | OBČASNI PREVOZI - vstop prazen |  |

Datum: \_\_\_\_\_\_\_\_\_\_\_\_\_\_\_ Žig

(za pravne osebe) \_\_\_\_\_\_\_\_\_\_\_\_\_\_\_\_\_\_\_\_

(podpis vložnika)

Po Zakonu o upravnih taksah je potrebno plačati upravno takso:

* za vlogo 4,50 EUR

(številka računa: SI56 0110-0100-0315-637, Referenca: 11 24309-7111002-**24**)

* za vsako izdano dovolilnico 4,50 EUR

(številka računa: SI56 0110-0100-0345-513, Referenca: 11 24309-7111207-**24**)

Opomba: zadnji dve številki pri Referenci označujeta tekoče leto!